CELEX: 32019D1167
Language: ro
Date: 2019-06-28 00:00:00
Title: Decizia de punere în aplicare (UE) 2019/1167 a Comisiei din 28 iunie 2019 de modificare a Deciziei de punere în aplicare (UE) 2017/2453 în ceea ce privește titularii de autorizații și reprezentanții acestora [notificată cu numărul C(2019) 4610] (Text cu relevanță pentru SEE.)

8.7.2019   
               
               
                  RO
               
               
                  Jurnalul Oficial al Uniunii Europene
               
               
                  L 182/46
               
            
         DECIZIA DE PUNERE ÎN APLICARE (UE) 2019/1167 A COMISIEI
         din 28 iunie 2019
         de modificare a Deciziei de punere în aplicare (UE) 2017/2453 în ceea ce privește titularii de autorizații și reprezentanții acestora
         
            
               [notificată cu numărul C(2019) 4610]
            
         
         (Numai textul în limbile neerlandeză și germană este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (1), în special articolul 9 alineatul (2) și articolul 21 alineatul (2),
         întrucât:
         
                     (1)
                  
                  
                     Bayer CropScience N.V., cu sediul în Belgia, este reprezentantă a Bayer CropScience LP, cu sediul în Statele Unite, și titulară a unei autorizații pentru soiurile de rapiță modificată genetic autorizate prin Decizia de punere în aplicare (UE) 2017/2453 a Comisiei (2).
                  
               
                     (2)
                  
                  
                     Monsanto Europe S.A., cu sediul în Belgia, este reprezentantă a companiei Monsanto, cu sediul în Statele Unite, și titulară a unei autorizații pentru soiurile de rapiță modificată genetic autorizate prin decizia de punere în aplicare menționată.
                  
               
                     (3)
                  
                  
                     Prin scrisoarea din 1 august 2018, Bayer CropScience N.V., cu sediul în Belgia și Bayer CropScience LP, cu sediul în Statele Unite, a solicitat Comisiei să îi transfere drepturile și obligațiile aferente tuturor autorizațiilor lor și cererilor lor în curs pentru produsele modificate genetic către BASF Agricultural Solutions Seed US LLC, cu sediul în Statele Unite. Prin scrisoarea din 19 octombrie 2018, BASF Agricultural Solutions Seed USA LLC a confirmat că își dă acordul cu acest transfer și a autorizat societatea BASF SE, cu sediul în Germania, să acționeze în calitate de reprezentant al său în Uniune.
                  
               
                     (4)
                  
                  
                     Prin scrisoarea din 27 august 2018, Monsanto Europe N.V., cu sediul în Belgia, a informat Comisia că Monsanto Europe S.A./N.V. Belgia și-a convertit forma juridică și și-a schimbat denumirea în „Bayer Agriculture BVBA”, cu sediul în Belgia.
                  
               
                     (5)
                  
                  
                     Prin urmare, Decizia de punere în aplicare (UE) 2017/2453 ar trebui modificată în consecință.
                  
               
                     (6)
                  
                  
                     Modificările propuse pentru decizia de autorizare sunt de natură pur administrativă și nu implică necesitatea unei noi evaluări a produselor în cauză.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2017/2453 se modifică după cum urmează:
            
                        1.
                     
                     
                        La articolul 7 alineatul (1) litera (a), „Monsanto Europe S.A., Belgia” se înlocuiește cu „Bayer Agriculture BVBA, Belgia”.
                     
                  
                        2.
                     
                     
                        La articolul 7 alineatul (1) litera (b), „Bayer CropScience N.V., Belgia, reprezentând Bayer CropScience LP, Statele Unite” se înlocuiește cu
                        „BASF Agricultural Solutions Seed US LLC, reprezentată de BASF SE, Germania.”
                     
                  
                        3.
                     
                     
                        Articolul 9 se înlocuiește cu următorul text:
                        
                           „Articolul 9
                           Destinatari
                           Prezenta decizie se adresează:
                           
                                       (a)
                                    
                                    
                                       Bayer Agriculture BVBA, Scheldelaan 460, 2040 Anvers, Belgia
                                       și
                                    
                                 
                                       (b)
                                    
                                    
                                       BASF SE, Carl-Bosch-Str. 38, D-67063 Ludwigshafen, Germania.”
                                    
                                 
                     
                  
                        4.
                     
                     
                        În anexă, litera (a) se înlocuiește cu următorul text:
                        
                                    „(a)
                                 
                                 
                                    
                                       Titularii autorizației:
                                    
                                    
                                                1.
                                             
                                             
                                                Denumire: Bayer Agriculture BVBA, Belgia
                                                Adresă: Scheldelaan 460, 2040 Anvers, Belgia
                                                în numeleMonsanto Company, 800 N. Lindbergh Boulevard, St Louis, Missouri, 63167, Statele Unite ale Americiiși
                                             
                                          
                                                2.
                                             
                                             
                                                Denumire: BASF Agricultural Solutions Seed US LLC
                                                Adresă: 100 Park Avenue, Florham Park, New Jersey 07932, Statele Unite ale Americii
                                                reprezentată de
                                                BASF SE, Carl-Bosch-Str. 38, D-67063 Ludwigshafen, Germania.”
                                             
                                          
                              
                  
         
            Articolul 2
            Prezenta decizie se adresează:
            
                        (a)
                     
                     
                        Bayer Agriculture BVBA, Scheldelaan 460, 2040 Anvers, Belgia;
                     
                  
                        (b)
                     
                     
                        BASF SE, Carl-Bosch-Str. 38, D-67063 Ludwigshafen, Germania.
                     
                  
         
            Adoptată la Bruxelles, 28 iunie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 268, 18.10.2003, p. 1.
         
            (2)  Decizia de punere în aplicare (UE) 2017/2453 a Comisiei din 21 decembrie 2017 de autorizare a introducerii pe piață a produselor care conțin, constau din sau sunt fabricate din soiurile de rapiță modificată genetic MON 88302 × Ms8 × Rf3 (MON-883Ø2-9 × ACSBNØØ5-8 × ACS-BNØØ3-6), MON 88302 × Ms8 (MON-883Ø2-9 × ACSBNØØ5-8) și MON 88302 × Rf3 (MON-883Ø2-9 × ACS-BNØØ3-6) în temeiul Regulamentului (CE) nr. 1829/2003 al Parlamentului European și al Consiliului privind produsele alimentare și furajele modificate genetic (JO L 346, 28.12.2017, p. 31).